Diari Oficial de la Generalitat Valenciana


Sumari del DOGV 3517, del 15-06-1999 (1999/5241)

ORDRE de 27 de maig de 1999, de la Conselleria de Benestar Social, per la qual es convoquen subvencions per a l'organització d'activitats de formació i perfeccionament en l'àmbit esportiu.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3517

Data del DOGV
:   15-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5241


Data del document
:   27-05-1999

Organisme emissor
:   Conselleria de Benestar Social

Tipus de document
:   Ordre

Descriptors 

:   * esport
    * associació
    * suport econòmic

ORDRE de 27 de maig de 1999, de la Conselleria de Benestar Social, per la qual es convoquen subvencions per a l'organització d'activitats de formació i perfeccionament en l'àmbit esportiu. [1999/M5241]
  
La Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, en el seu article 3, apartat l), estableix com una de les línies generals d'actuació de la Generalitat Valenciana, la formació i actualització del personal tècnic i la regulació de les titulacions esportives.
  
L'esmentada Llei de l'Esport de la Comunitat Valenciana estableix al seu article 20, que les federacions esportives col·laboraran i programaran amb la Generalitat Valenciana en la formació de tècnics esportius.
  
Per tot l'exposat i en virtut de l'establit en l'article 35 de la Llei 5/1983, de 30 de desembre, del Govern Valencià, la Llei 4/1993, de l'Esport de la Comunitat Valenciana i el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana
  
ORDENE
  
Article 1
  
L'objecte d'aquesta ordre és convocar subvencions per a l'organització d'activitats de formació i perfeccionament dins de l'àmbit esportiu en la Comunitat Valenciana i aprovar les bases per les quals es regirà la convocatòria i que es recullen als annexos 1 i 2.
  
Article 2
  
L'import global màxim destinat a atendre les subvencions a què es refereix aquesta ordre és de 4.000.000 de pessetes, de les quals 2.000.000 de pessetes es finançaran amb càrrec a la línia 404, i altres 2.000.000 de pessetes es finançaran amb càrrec a la línia 403, ambdues de l'aplicació pressupostària 10.90.727.51.8 dels pressupostos de la Generalitat Valenciana per a 1999.
  
Article 3
  
Les subvencions que es convoquen i es regulen per aquesta ordre es podran sol·licitar per a les següents modalitats d'activitats formatives:
  
a) Organització de cursos conduents a titular i a diplomar tècnics i entrenadors en les distintes modalitats esportives, d'acord amb les bases específiques que es recullen com a annex 1.
  
b) Organització de cursos, congressos, seminaris, etc., destinats al perfeccionament de tècnics i professionals de l'activitat física i de l'esport, d'acord amb les bases específiques que es recullen com a annex II.
  
Disposicions finals
  
Primera
  
Per a l'adequat desenvolupament i execució del que disposa aquesta ordre, es delega en el director general de l'Esport la facultat de dictar les resolucions necessàries per a la seua correcta aplicació.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, els interessats podran interposar recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos, comptadors des del l'endemà de la seua publicació. Tot això d'acord amb el que disposen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 27 de maig de 1999
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases per les quals es regula la concessió de subvencions a federacions esportives de la Comunitat Valenciana per a l'organització de cursos de formació conduents a titular i a diplomar tècnics i entrenadors en les distintes modalitats esportives.
  
Primera. Beneficiaris
  
Podran ser beneficiaris de les ajudes regulades en aquest annex les federacions esportives de la Comunitat Valenciana inscrites en el Registre d'Entitats Esportives de la Comunitat Valenciana.
  
Segona. Objecte i aplicació de les ajudes
  
2.1. Les subvencions es podran sol·licitar per atendre parcialment les despeses que es generen en l'exercici de 1999, per l'organització per part de les federacions esportives i dins dels seus mateixos plans de formació, de cursos de formació conduents a titular i a diplomar tècnics i entrenadors en les seues modalitats esportives corresponents.
  
2.2. Les despeses a què es podran destinar les subvencions seran:
  
- Honoraris del professorat.
  
- Despeses de material didàctic.
  
- Despeses d'organització i gestió de l'activitat.
  
Tercera. Requisits
  
3.1. Podran sol·licitar les ajudes les federacions esportives de la Comunitat Valenciana inscrites en el Registre d'Entitats Esportives de la Comunitat Valenciana, que programen cursos de tècnics esportius i entrenadors durant 1999. Els cursos hauran de tenir l'inici des del final del termini de presentació de sol·licituds fins al final del termini de justificació de subvencions.
  
3.2. Els cursos hauran d'incloure els següents requisits mínims:
  
- Convocatòria pública: amb nombre de places, criteris de selecció i import de matrícula.
  
- Tenir com a requisit mínim d'accés estar en possessió del graduat en educació secundària obligatòria o equivalent a l'efecte acadèmic, i en tot cas, l'exigit per a cada curs.
  
- Estructura i càrrega lectiva mínima:
  
- Bloc d'àrees de coneixement general: mínim de 60 hores. Impartida per llicenciats, enginyers, arquitectes o equivalent.
  
- Bloc específic de la modalitat esportiva: mínim de 60 hores. Impartit per llicenciats o equivalent o tècnics esportius de màxim nivell per a aquella modalitat esportiva.
  
- Pràctiques tutoritzades: mínim 200 hores.
  
3.3. Per garantir el compliment de l'establert en aquest article la Direcció General de l'Esport podrà demanar, si ho estima necessari, la documentació que estime necessària a les entitats sol·licitants.
  
3.4. Els diplomes i certificats que expediran les federacions esportives en relació amb els cursos que realitzen quedaran subjectes a la normativa aplicable, a l'efecte de l'homologació, revalidació i altres reconeixements a què puguen donar lloc.
  
Quarta. Import global màxim i línia de subvenció que les finança
  
4.1. L'import global màxim de les ajudes a què es refereixen les bases recollides en aquest annex, serà de 2.000.000 de pessetes amb càrrec a la línia 404/000/99, aplicació pressupostària 66.29.225.95.7 i codi comptable 2794 dels pressupostos de la Generalitat Valenciana per a 1999.
  
4.2. L'organització de cada curs de formació podrà percebre una ajuda de fins a 400.000 pessetes. En qualsevol cas, per la totalitat de cursos de formació que organitza cada entitat beneficiària podrà percebre fins un import màxim de 800.000 pessetes.
  
La subvenció en cap cas no podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat que desplegarà el beneficiari.
  
Cinquena. Sol·licituds i documentació
  
5.1. Les sol·licituds es realitzaran mitjançant una instància dirigida a la consellera de Benestar Social, segons el model normalitzat que figura com a annex III a aquesta ordre i que es trobarà a disposició dels interessats en les seccions d'esports dels serveis territorials de Benestar Social.
  
5.2. L'imprés normalitzat de sol·licitud, degudament emplenat, anirà acompanyat de la següent informació i documentació:
  
5.2.1. Projecte de l'activitat que especificarà en tot cas:
  
- Nivell d'ensenyaments i nom del diploma que s'atorga.
  
- Nombre de places convocades.
  
- Pla d'estudis amb hores lectives per matèries i blocs.
  
- Programa del curs amb dates, horaris, instal·lacions i localitats de celebració.
  
- Dades d'identificació del director/de la directora del curs i el quadre de professors i tribunals, amb expressió de la matèria que s'hi impartirà i la titulació que els capacita.
  
- Règim de seguretat adoptat.
  
5.2.2. Pressupost de l'activitat, que inclourà totes les ajudes concedides i/o sol·licitades, així com les aportacions tècniques i materials que realitza cada una, i s'hi concretarà en qualsevol cas el concepte al qual es destina la subvenció sol·licitada.
  
 5.2.3. Dades relatives al nombre de llicències d'esportistes i tècnics per nivell de formació i per províncies, nombre d'entitats i nombre d'equips per províncies. Aquestes dades s'aportaran relatives a la seua modalitat, i si s'escau, a la seua especialitat esportiva corresponent.
  
 5.2.4. Full de dades bancàries, segons el model que es podrà retirar en les seccions d'Esports de les direccions territorials de Benestar Social.
  
 5.3. Les sol·licituds es presentaran en el Registre General de la Conselleria de Benestar Social, siti al passeig de l'Albereda 16, de València, en les direccions territorials d'Alacant, Castelló o València o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.4. El termini de presentació de sol·licituds serà de 30 dies naturals comptadors a partir de l'endemà de la publicació d'aquesta ordre al Diari Oficial de la Generalitat Valenciana. En el cas que l'últim dia siga inhàbil, s'entendrà prorrogat fins al primer dia hàbil següent.
  
 5.5. L'admissió a tràmit d'una sol·licitud de subvenció no generarà cap compromís de concessió d'aquella.
  
 5.6. La sol·licitud es considerarà desestimada si la seua resolució no es produeix en el termini de tres mesos des de la finalització del termini de presentació d'instàncies.
  
Sisena. Valoració de les sol·licituds i resolució del procediment
  
6.1. Per a l'estudi i valoració de les sol·licituds presentades es constituirà una comissió tècnica d'avaluació formada per cinc membres designats pel director general de l'Esport. La comissió tècnica d'avaluació podrà assessorar-se per experts i professionals per a la valoració de sol·licituds, en cas que es considerara convenient.
  
 6.2. La valoració de les sol·licituds s'efectuarà atenent als següents criteris:
  
 6.2.1. Es valorarà positivament l'experiència de l'entitat en l'organització d'activitats de semblant naturalesa. Aquest apartat es valorarà sobre un 20% del total.
  
6.2.2. Es valorarà positivament la major demanda de formació de tècnics esportius per al nivell i la modalitat o especialitat esportiva de l'activitat per a la qual se sol·licita subvenció i es valorarà la relació entre el nombre de llicències d'esportistes, el nombre d'entitats i d'equips federats i les llicències de tècnics de cada nivell. Aquest apartat es valorarà sobre un 20% del total.
  
6.2.3. Es valorarà positivament el major nombre d'hores lectives, així com la relació entre el nombre d'hores lectives i el preu. Aquest apartat es valorarà sobre un 20% del total.
  
6.2.4. Es valorarà positivament la major necessitat real d'utilització d'instal·lacions específiques i singulars i la seua necessitat de desplaçament, valorat sobre un 20% del total.
  
6.2.5. Es valorarà positivament el major equilibri i ordenació del pressupost d'ingressos i despeses, l'aportació d'altres entitats o patrocinadors, etc., valorat sobre un 20% del total.
  
6.3. Una vegada formalitzats els actes d'instrucció corresponents, la comissió tècnica d'avaluació estudiarà i valorarà les sol·licituds presentades i elaborarà una proposta de concessió al director general en un termini no superior a 30 dies naturals des de la finalització del termini de presentació de sol·licituds.
  
 6.4. La concessió o desestimació de les subvencions serà comunicada per la Direcció General de l'Esport a les entitats i seran exposades també públicament als taulers d'anuncis de la Conselleria de Benestar Social i de les direccions territorials d'Alacant, Castelló i València.
  
Setena. Obligacions dels beneficiaris
  
7.1. Procedir a la convocatòria pública del curs, així com garantir la seguretat dels participants mitjançant una pòlissa que cobrirà la responsabilitat civil, l'assistència sanitària de primers auxilis i els danys per accident, incloent-hi invalidesa i mort.
  
7.2. Justificar la subvenció concedida d'acord amb el que estipula la base 10 d'aquest annex I.
  
7.3. Desenrotllar el curs per al qual s'haurà concedit la subvenció mantenir-ne les condicions i sol·licitar-ne qualsevol modificació que calga adoptar en funció de les circumstàncies.
  
7.4. Dins del termini de 30 dies des de la finalització de l'activitat formativa els beneficiaris hauran de presentar memòria acadèmica que inclourà una còpia acarada de les actes de qualificacions per matèries, blocs i qualificació global i s'hi especificarà una relació d'alumnes aptes i no aptes.
  
7.5. La Conselleria podrà deixar sense efecte, totalment o parcialment, la resolució de concessió i, si s'escau exigir el reintegrament de les quantitats percebudes i l'exigència de l'interés de demora des del moment del pagament de la subvenció per incompliment de les obligacions recollides en aquest apartat.
  
Vuitena. Responsabilitats
  
La Generalitat Valenciana no assumeix cap responsabilitat sobre possibles danys i perjudicis en què puguen incórrer les institucions o entitats organitzadores o membres del seu equip durant la realització de l'activitat subvencionada, en la seu en què es desenvolupen o respecte a tercers.
  
Novena. Procediment de pagament
  
El pagament es realitzarà d'una sola vegada quan s'haurà justificat degudament l'activitat objecte de subvenció.
  
Deu. Termini i forma de justificació
  
10.1. Per al cobrament de la subvenció, els beneficiaris hauran de presentar abans del 30 de novembre de 1999 la documentació següent:
  
 - Acreditació de trobar-se al corrent en les seues obligacions tributàries i amb la Seguretat Social, mitjançant una certificació referida al moment de finalització del termini de presentació de sol·licituds, en la forma establerta en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996).
  
- Certificació que incloga el resum de despeses.
  
- Compte justificatiu, acreditatiu de la deguda aplicació de l'import de la subvenció a les activitats per a les quals es va sol·licitar l'ajuda econòmica, acompanyada dels documents que donen suport a les despeses efectuades, en original i còpia. Una vegada comprovats els documents, es tornaran a les entitats els originals perquè els custodien. Els justificants del compte justificatiu hauran de complir els requisits formals legalment establits.
  
10.2. Queden exclosos de la possibilitat de justificació amb fons procedents de la subvenció les despeses ocasionades per:
  
 - Adquisició d'immobilitzat.
  
- Adquisició de béns destinats a la venda.
  
- Aportacions a sistemes complementaris de pensions.
  
- Multes i recàrrecs per pròrroga o constrenyiment imposat per qualsevol administració pública.
  
- Els bitllets emesos i no utilitzats.
  
- Despeses extra d'hotel.
  
- Indemnitzacions per raó del servei que superen les quanties màximes establertes per la Generalitat Valenciana per al seu personal.
  
- Despeses sumptuàries.
  
- Despeses socials (primes per assegurança de vida?), excepte la quota a la Seguretat Social i altres cotitzacions socials.
  
- Indemnitzacions per acomiadament.
  
- Bestretes reintegrables.
  
- Despeses d'altres exercicis (els ocasionats en anys diferents al de l'aplicació de la subvenció).
  
10.3. Respecte a l'impost sobre el valor afegit (IVA), s'hi respectarà el que es disposa tot seguit:
  
 Si l'entitat beneficiària sols realitza operacions declarades exemptes per l'Agència Tributària, es podrà justificar íntegrament amb càrrec a la subvenció concedida el IVA suportat.
  
 Si l'entitat beneficiària realitza operacions no declarades exemptes per l'Agència Tributària, sols podrà justificar amb càrrec a la subvenció concedida el IVA suportat no deduïble per aplicació del percentatge de prorrata que li siga d'aplicació.
  
 ANNEX II
  
Bases per les quals es regula la concessió de subvencions a entitats per a l'organització d'activitats de perfeccionament i d'actualització de tècnics i professionals de l'activitat física i de l'esport en la Comunitat Valenciana.
  
Primera. Beneficiaris.
  
Podran ser beneficiaris de les ajudes regulades en aquest annex les entitats de la Comunitat Valenciana que organitzen activitats de perfeccionament o d'actualització, de tècnics i professionals de l'activitat física i l'esport.
  
Segona. Objecte i aplicació de les ajudes
  
Les subvencions es podran sol·licitar per atendre parcialment les despeses que es generen per l'organització i celebració de les activitats de perfeccionament de tècnics i professionals de l'activitat física i de l'esport.
  
Tercera. Requisits
  
3.1. Podran sol·licitar les ajudes les universitats, federacions esportives, ens locals o ajuntaments de la Comunitat Valenciana i aquelles altres entitats que tinguen formalitzada la seua col·laboració en matèria de formació a través d'un conveni amb la Generalitat Valenciana.
  
3.2. Les activitats formatives s'hauran de realitzar des del final del termini de presentació de sol·licituds fins al final del termini de justificació de subvencions. Les activitats hauran de tenir caràcter extraordinari i quedaran fora de l'àmbit d'aquesta ordre les activitats que pertanyen a programes de formació esportiva ordinaris i periòdics que pugen desplegar universitats i altres entitats docents.
  
Quarta. Import global màxim i línia de subvenció que les finança
  
4.1. L'import global màxim de les ajudes a què es refereixen les bases recollides en aquest annex, serà de 2.000.000 de pessetes amb càrrec a la línia 403, aplicació pressupostària 40.34.625.66.5 i codi comptable 2793 dels pressupostos de la Generalitat Valenciana per a 1999.
  
 4.2. La subvenció en cap cas no podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitats que desplegarà el beneficiari.
  
Cinquena. Sol·licituds i documentació
  
5.1. Les sol·licituds es realitzaran mitjançant una instància dirigida a la consellera de Benestar Social, segons el model normalitzat que figura com a annex III a aquesta ordre i que es trobarà a disposició dels interessats en les seccions d'Esports dels serveis territorials de Benestar Social.
  
5.2. L'imprés normalitzat de sol·licitud, degudament emplenat, anirà acompanyat de la següent informació i documentació:
  
5.2.1. Projecte de l'activitat que especificarà en tot cas:
  
- Nombre de places convocades.
  
- Currículum de l'activitat, amb hores lectives per matèries i blocs.
  
- Programa del curs amb dates, horaris, instal·lacions i localitats de celebració.
  
- Dades d'identificació del director/a del curs i el quadre de professors.
  
 5.2.2. Pressupost global de l'activitat, amb detall d'ingressos i despeses amb especificació d'altres institucions o entitats col·laboradores amb detall d'aportacions econòmiques, incloses totes les ajudes concedides i/o sol·licitades, i s'hi concretarà el concepte al qual es destina la subvenció sol·licitada.
  
 5.2.3. Full de dades bancàries, segons el model que es podrà retirar en les seccions d'Esports de les direccions territorials de Benestar Social.
  
 5.3. Les sol·licituds es presentaran en el Registre General de la Conselleria de Benestar Social, siti al passeig de l'Albereda 16, de València, en les direccions territorials d'Alacant, Castelló o València o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.4. El termini de presentació de sol·licituds serà de 30 dies naturals comptadors a partir de l'endemà de la publicació d'aquesta ordre al Diari Oficial de la Generalitat Valenciana. En el cas que l'últim dia siga inhàbil, s'entendrà prorrogat fins al primer dia hàbil següent.
  
 5.5. L'admissió a tràmit d'una sol·licitud de subvenció no generarà cap compromís de concessió d'aquella.
  
 5.6. La sol·licitud es considerarà desestimada si la seua resolució no es produeix en el termini de tres mesos des de la finalització del termini de presentació d'instàncies.
  
Sisena. Valoració de les sol·licituds i resolució del procediment
  
6.1. Per a l'estudi i valoració de les sol·licituds presentades es constituirà una comissió tècnica d'avaluació formada per cinc membres designats pel director general de l'Esport. La comissió tècnica d'avaluació podrà assessorar-se per experts i professionals per a la valoració de sol·licituds, en cas que es considerara convenient.
  
 6.2. La valoració de les sol·licituds s'efectuarà atenent als següents criteris:
  
6.2.1. Es valorarà positivament el major nombre d'hores lectives, així com la relació entre el nombre d'hores lectives i el preu. Aquest apartat es valorarà sobre un 20% del total.
  
6.2.2. Es valorarà positivament la major experiència general docent de l'entitat organitzadora i l'experiència específica en activitats formatives semblants a la proposta. Aquest apartat es valorarà sobre un 20% del total.
  
6.2.3. Es valorarà positivamentel major àmbit de l'activitat programada: àmbit autonòmic, nacional o internacional i es valoraran les entitats que hi participen. Aquest apartat es valorarà sobre un 20% del total.
  
6.2.4. Es valorarà positivament el major equilibri i ordenació del pressupost d'ingressos i despeses, l'aportació d'altres entitats o patrocinadors, etc., valorat sobre un 20% del total.
  
6.2.5. Es valorarà positivament les places gratuïtes i altres millores oferides. Aquest apartat es valorarà sobre un 20% del total.
  
 6.3. Una vegada formalitzats els actes d'instrucció corresponents, la comissió tècnica d'avaluació estudiarà i valorarà les sol·licituds presentades i elaborarà una proposta de concessió al director general en un termini no superior a 30 dies naturals des de la finalització del termini de presentació de sol·licituds.
  
 6.4. La concessió o desestimació de les subvencions serà comunicada per la Direcció General de l'Esport a les entitats i seran exposades també públicament als taulers d'anuncis de la Conselleria de Benestar Social i de les direccions territorials d'Alacant, Castelló i València.
  
Setena. Obligacions dels beneficiaris
  
7.1. Justificar la subvenció concedida d'acord amb el que estipula la base 10 d'aquest annex II.
  
 7.2. Desenrotllar el curs per al qual s'haurà concedit la subvenció mantenir-ne les condicions i sol·licitar-ne qualsevol modificació que calga adoptar en funció de les circumstàncies.
  
7.3. Dins del termini de 30 dies des de la finalització de l'activitat formativa els beneficiaris hauran de presentar un informe de l'activitat realitzada i adjuntar actes, documentació facilitada i conclusions d'aquesta.
  
7.4. Incloure convenientment, en el material que es remeta o que s'elabore per raó de la realització de l'activitat, la col·laboració de la Generalitat Valenciana, segons el model que caldrà recollir en la Direcció General de l'Esport.
  
7.5. La Conselleria podrà deixar sense efecte, totalment o parcialment, la resolució de concessió i, si s'escau exigir el reintegrament de les quantitats percebudes i l'exigència de l'interés de demora des del moment del pagament de la subvenció per incompliment de les obligacions recollides en aquest apartat.
  
Vuitena. Responsabilitats
  
La Generalitat Valenciana no assumeix cap responsabilitat sobre possibles danys i perjudicis en què puguen incórrer les institucions o entitats organitzadores o membres del seu equip durant la realització de l'activitat subvencionada, en la seu en què es desenvolupen o respecte a tercers.
  
Novena. Procediment de pagament
  
El pagament es realitzarà d'una sola vegada quan s'haurà justificat degudament l'activitat objecte de subvenció.
  
Deu. Termini i forma de justificació
  
10.1. Per al cobrament de la subvenció, els beneficiaris hauran de presentar abans del 30 de novembre de 1999 la documentació següent:
  
- Acreditació de trobar-se al corrent en les seues obligacions tributàries i amb la Seguretat Social, mitjançant una certificació referida al moment de finalització del termini de presentació de sol·licituds, en la forma establerta en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996).
  
- Certificació que incloga el resum de despeses.
  
- Compte justificatiu, acreditatiu de la deguda aplicació de l'import de la subvenció a les activitats per a la qual es va sol·licitar l'ajuda econòmica, acompanyada dels documents que donen suport a les despeses efectuades, en original i còpia. Una vegada comprovats els documents, es tornaran a les entitats els originals perquè els custodien. Els justificants del compte justificatiu hauran de complir els requisits formals legalment establerts.
  
10.2. Queden exclosos de la possibilitat de justificació amb fons procedents de la subvenció les despeses ocasionades per:
  
- Adquisició d'immobilitzat.
  
- Adquisició de béns destinats a la venda.
  
- Aportacions a sistemes complementaris de pensions.
  
- Multes i recàrrecs per pròrroga o constrenyiment imposat per qualsevol administració pública.
  
- Els bitllets emesos i no utilitzats.
  
- Despeses extra d'hotel.
  
- Indemnitzacions per raó del servei que superen les quanties màximes establertes per la Generalitat Valenciana per al seu personal.
  
- Despeses sumptuàries.
  
- Despeses socials (primes per assegurança de vida?), excepte la quota a la Seguretat Social i altres cotitzacions socials.
  
- Indemnitzacions per acomiadament.
  
- Bestretes reintegrables.
  
- Despeses d'altres exercicis (els ocasionats en anys diferents al de l'aplicació de la subvenció).
  
 10.3. Respecte a l'impost sobre el valor afegit (IVA), s'hi respectarà el que es disposa tot seguit:
  
- Si l'entitat beneficiària sols realitza operacions declarades exemptes per l'Agència Tributària, es podrà justificar íntegrament amb càrrec a la subvenció concedida el IVA suportat.